Document ID: /roh_data/filtered/fineweb-2-filterrobots_roh.jsonl.gz/40137

Radund 525 juniors dal passlung, davent da las classas U8 enfin U16 èn partids a Rona en differentas disciplinas. Malgrà l’aura da plievgia sajan las loipas stadas en ina buna cundiziun. Perquai ch’ins ha stuì preparar ils davos dis las loipas cun blera lavur manuala, quinta Torriani da pudair tegnair en mo stgars il preventiv da bun 70’000 francs. «L’idea fiss atgnamain stada, da pudair investir il gudogn per il passlung en il Surses, ma pervi da la lavur supplementara da preparar las loipas vegn probabel a restar nagut pli».
Giavisch per ulteriuras cursas
En l’avegnir duai puspè ina giada dar cursas da passlung pli grondas, forsa en dus fin trais onns ha ditg Torriani. El spera, ch’il center da passlung a Rona possia en l’avegnir daventar anc pli enconuschent, grazia a questas occurrenzas. Il november da l’onn passà ha la radunanza communala da Surses approvà in credit da bun 1,3 milliuns francs per il traject e l’infrastructura dal center da passlung a Rona.
RR actualitad 06:00